‘Tangències’, o l’art de trobar el punt en comú entre història i actualitat - Diari digital Vila de Roses
‘Tangències’, o l’art de trobar el punt en comú entre història i actualitat
Per ViladeRoses / 11/07/2018 / No Comentat
11 artistes interpreten a la Ciutadella de Roses 11 obres patrimonials de la comarca
Un moment de la inaguració de l’exposició ‘Tangències’ a la Ciutadella de Roses
Tangència, en Educació Plàstica i visual, es diu que dues figures són tangents quan tenen un sol punt en comú, que és el que es coneix com a punt de tangència.
A la Ciutadella de Roses es va inaugurar dissabte passat l’exposició ‘Tangències’, mostra on 11 obres patrimonials de l’Alt Empordà, de diferents èpoques històriques, són interpretades per 11 artistes donant-les el punt de tangència, el punt en comú amb la contemporaneïtat. És a dir, la connexió entre passat i present.
La idea d’aquesta exposició va sorgir de l’artista Pilar Farrés, la qual va comptar amb la col·laboració de la Doctora en Arqueolgia, Anna Mª Puig, que va ser l’encarregada de triar per escollir les 11 peces patrimonials que havien d’interpretar els onze artistes.
I l’objectiu de ‘Tangències’ “és encetar un diàleg amb el nostre patrimoni, perquè hi ha moltes peces que són molt conegudes, però d’altres no, i la intenció és donar visibilitat a aquestes peces patrimonials de l’Empordà”, va manifestar Farrés, que juntament amb Puig són les comissaries de l’exposició.
La relació de les obres patrimonials que ha interpretat cada artista és aquesta:
Urna funerària de la necròpolis d’Agullana (s. IX a. C.) / Antoni Federico
Vasos de peu de la necròpolis de Peralada (s. VII a. C.) / Dana Carrillo
Forner de terra cuita d’Empúries (s. V a. C.) / Santiago Planella
Dracma de Rhode Roses (s. IV a. C.) / Juanjo Viñuela
Ara de marbre de Pontós (s. III a. C.) / Mercè Riba
El togat d’Empúries (s. I d. C.) / Francesc Guillamet
Placa del cinturó del Puig Rom de Roses (s. VI d. C.) / Narcís Costa
Creu de Vilabertran (s. XIV d. C.) / Xavier Casellas –“Patxé”
Retaule Major de la Basílica de Castelló d’Empúries (s. XV – XVII) / Pilar Farrés
Retaule de l’església parroquial de Santa Maria de Cadaqués (s. XVIII) / Gustau Carbó Berthold
Escultura d’Enric Casanovas, Monument a Monturiol, Figueres (1918) / Ester Baulida
La mostra, produïda pel Museu de l’Empordà, s’acompanya d’un catàleg amb escrits introductoris de Pilar Farrés i Anna Maria Puig, un text relatiu a cada una de les peces patrimonials escrit per un historiador o arqueòleg, la reproducció fotogràfica de cada peça feta per Jordi Puig i un text sobre la Tangència perseguida per l’artista contemporani corresponent, escrit per l’escriptora Cristina Massanés o el crític d’art Enric Tubert, segons cada cas.
L’horari de visita de sala és de dilluns a diumenge de 10 a 21 h. La mostra estarà oberta al públic fins al 26 d’agost.
Published: 8 mesos ago on 11/07/2018
Last Modified: Juliol 11, 2018 @ 9:49 am
Tagged With: Alt Empordà, Anna Mª Puig, Badia de Roses, Ciutadella de Roses, Costa Brava, Exposició col·lectiva, Pilar Farrés, Roses, Tangències, Vila de Roses